ຊາວ ເນປານ ທີ່ຫວັງຢາກເປັນນັກປີນພູເຂົາ Everest ທີ່ແກ່ທີ່ສຸດເສຍຊີວິດ
ປະເທດ ເນປານ ບໍ່ອະນຸຍາດໃຫ້ໃຜກໍຕາມທີ່ມີອາຍຸຕໍ່າກວ່າ 16 ປີ ພະຍາຍາມປີນພູເຂົາ Everest.
ຜູ້ຊາຍເນປານ ອາຍຸ 85 ປີ ທີ່ໄດ້ພະຍາຍາມສ້າງຄືນ ຕຳແໜ່ງນັກປີນພູເຂົາ Everest ທີ່ ມີອາຍຸແກ່ທີ່ສຸດໃນໂລກ ແມ່ນໄດ້ເສຍຊີວິດແລ້ວ ຢູ່ຄ້າຍແຫ່ງໜຶ່ງໃນຕອນແລງຂອງວັນ ເສົາວານນີ້, ອີງຕາມການກ່າວຂອງບັນດາເຈົ້າໜ້າທີ່ ທ່ານ Min Bahadur Sherchan ໄດ້ກາຍເປັນທີ່ຮູ້ຈັກຄັ້ງທຳອິດວ່າ ເປັນນັກປີນພູທີ່ມີ ອາຍຸແກ່ທີ່ສຸດ ທີ່ໄດ້ປີນຮອດຍອດສຸດຂອງພູເຂົາ Everest ສູງ 8,850 ແມັດໃນປີ 2008, ເມື່ອລາວມີອາຍຸໄດ້ 76 ປີ ແນວໃດກໍຕາມ, 5 ປີຕໍ່ມາ, ຕຳແໜ່ງດັ່ງກ່າວໄດ້ຕົກ ໄປເປັນຂອງທ່ານ Yichiro Miura ຈາກປະເທດ ຍີປຸ່ນ ອາຍຸ 80 ປີ ປະເທດ ເນປານ ບໍ່ອະນຸຍາດໃຫ້ໃຜກໍຕາມທີ່ມີອາຍຸຕໍ່າກວ່າ 16 ປີພະຍາຍາມປີນພູເຂົາ Everest, ແຕ່ພວກເຂົາເຈົ້າບໍ່ໄດ້ຈຳກັດອາຍຸສຳລັບນັກປີນທີ່ມີອາຍຸແກ່ກວ່ານັ້ນ ເຈົ້າໜ້າທີ່ປີນພູສູງ ລວມກັບອີກໜຶ່ງຄົນຢູ່ສູນພັກແຮມດັ່ງກ່າວ ເວົ້າວ່າ ສາເຫດຂອງການ ຕາຍແມ່ນເບິ່ງຄືວ່າຈະເປັນ ພາວະຫົວໃຈຢຸດເຕັ້ນ ທ່ານ Sherchan ໄດ້ກ່າວຕໍ່ອົງການຂ່າວ AP ໃນເດືອນເມສາທີ່ຜ່ານມາວ່າ ທ່ານໄດ້ຝຶກ ຊ້ອມເປັນເວລາຫຼາຍເດືອນ ສຳລັບການເອົາຊະນະໃນການປີນພູເຂົາ Everest ຄັ້ງທີ ສອງຂອງທ່ານ ທ່ານບໍ່ແມ່ນນັກປີນພູມືອາຊີບ, ແຕ່ເປັນພຽງຜູ້ເຮັດວຽກເປັນຄົນສວນ ໝາກໂປມ, ເປັນກຳມະກອນກໍ່ສ້າງ ແລະ ຜູ້ຈັດການໂຮງແຮມໃນນະຄອນຫຼວງ Kathmandu